રાજાનું આ વિચિત્ર કટુ કથન સાંભળી, સમસમી ગયેલા વિષ્ણુગુપ્તનું યુવા લોહી તપી ગયું અને રાજા ધનનંદને સણસણતો જવાબ આપી દીધો," મહારાજ,જો પ્રજા ગરીબીમાં સબડતી હોવા છતાં,કપટ આચરીને વેરો ન ભરતી હોત તો શાસન કરતા તમારા ભ્રષ્ટ અધિકારીઓ અને તમે પોતે પણ આટલો ભોગવિલાસ ન કરી શકતા હોત, તમારે એ ન ભૂલવું જોઈએ કે તમારા સહુનું આ સુખ વૈભવ અને ઐશ્વર્ય પ્રજાજનો દ્વારા ચૂકવાયેલા કરવેરાને કારણે જ છે.પ્રજાને અન્યાય સહન કરવાની પણ એક હદ હોય છે."